Kgoro ya Bakgabo, Setšo, Saense le Theknolotši e ile ya dira kgopelo ya dikgopolo setšhabeng mabapi le Sefoka se seswa, mo ngwageng wo o fetilego. Ka go latela ditshwayatshwayo go tšwa go setšhaba gammogo le kabinete go ile gwa ngwalwa taelo. Ba Ditirelo tša Mmušo tša Dikgokagano le Tshedimošo (GCIS) ba ile ba bonana le Design South Africa - e lego mokgahlo wo o emelago tiro ya barulaganyi gore o fe taelo go barulaganyi ba maemo a godimo ba lesome ka gare ga naga. Go ile gwa kgethwa barulaganyi ba bararo gomme thulaganyo ya Mna Iaan Bekker e ile ya amogelwa ke Kabinete gore e be yona ya Sefoka. Mna Bekker ke molaodi wa khampani yeo e bitšwago FCB Group gomme yena o šetše a rulagantše maswao a mantšhi a mekgahlo ya poraebete le ya setšhaba. Motšhoni ke motho yo a kolotago gomme dithoto tša gagwe ka moka di beilwe ka tlase ga taolo ya boramolao go fihlela ge a lefa sekoloto. Ge o nyetše/nyetšwe ka tlhakanelo ya dithoto gomme molekani wa gago ya ba motšhoni, Molao wa go bitšwa Insolvency Act, 1936, o go tšea bjalo ka motšhoni le wena.